Yhteiskunta väheksyy varhaiskasvatuksen arvoa – mutta kun puhutaan yritystuista tai asehankinnoista, rahasta ei sitten yllättäen olekaan puutetta

Osasyy varhaiskasvatuksen arvon väheksymiseen on siinä, että nyky-yhteiskunta arvostaa vain rahan tekemistä, kirjoittaa Jaakko Hämeen-Anttila kolumnissaan.

Lastentarhanopettajat ja lastenhoitajat ovat tänä keväänä kyllästyneet ainaiseen palkkakuoppaansa. Suomalainen yhteiskunta ei tunnu arvostavan sitä työtä, jota varhaiskasvatuksen parissa tehdään, tai tuo arvostus ei ainakaan näy tilinauhalla.